ຊາວມົ້ງຈາກໄທກັບຄືນສູ່ພູມລຳເນົາເດີມແລະເຂດຈັດສັນໃໝ່
ສົ່ງຊາວມົ້ງຈາກໄທໄດ້ຖືກກັບຄືນໄປພູມລຳເນົາດີມ ແລະ ເຂດສັນໃໝ່ໝົດແລ້ວ
ທາງການລາວທຳການສົ່ງຊາວມົ້ງຈາກສູນ ຮອງຮັບຊົ່ວຄາວຢູ່ເມືອງປາກຊັນກັບຄືນໄປ ພູມລຳເນົາເດີມ ແລະ ເຂດສັນໃໝ່ທັງໝົດ ແລ້ວ ສ່ວນສະມາຊິກລັດຖະສະພາສະ ຫະຣັດ ຢືນຢັນວ່າ ທາງການລາວ ໃຫ້ການ ເບິ່ງແຍງຊາວມົ້ງເປັນຢ່າງດີ ທາງການກະຊວງການຕ່າງປະເທດຂອງລາວ ໄດ້ຖະແຫຼງການຢືນຢັນວ່າ ການສົ່ງຊາວມົ້ງ ກັບຄືນໄປພູມລຳເນົາເດີມແລະເຂດຈັດສັນ ໃຫມ່ໄດ້ດຳເນີນໄປດ້ວຍຄວາມຮຽບຮ້ອຍ ໂດຍຈຳນວນຊາວມົ້ງທັ້ງໝົດ4 711 ຄົນ ທີ່ ຖືກສົ່ງກັບຄືນຈາກສູນຮອງຮັບຊົ່ວຄາວບ້ານຫ້ວຍນໍ້າຂາວ ໃນເຂດອຳເພີເຂົາຄໍ້, ຈັງ ຫວັດເພັດສະບູນ ທາງພາກເໜືອຕອນລ່າງຂອງປະເທດໄທໃນລະຫວ່າງວັນທີ28-29 ທັນວາ ປີ 2009 ທີ່ຜ່ານມານັ້ນ ສ່ວນໃຫຍ່ໄດ້ພາກັນເລືອກທີ່ຈະຢູ່ໃນ ເຂດແຂວງ ບໍລິ ຄໍາໄຊແລະ ເຂດ ຈັດສັນໃໝ່ຢູ່ເມືອງກາສີ ແຂວງວຽງຈັນ ສ່ວນນອກນັ້ນ ກໍ່ໄດ້ກັບຄືນ ໄປພູມີລໍາເນົາເດີມຢູ່ໃນແຂວງຊຽງຂວາງ, ບໍ່ແກ້ວ, ຫຼວງພະບາງ, ໄຊຍະບູລີ ແລະ ແຂວງອຸດົມໄຊ ສ່ວນຊາວມົ້ງ 158ຄົນທີ່ຖຶກສົ່ງກັບຄືນຈາກ ສຳນັກງານກວດຄົນເຂົ້າເມືອງຈັງຫວັດໜອງ ຄາຍທີ່ໄດ້ຮັບສະຖານະພາບທີ່ໜ້າເປັນຫ່ວງ ຫຼືPeople of Concern ຈາກສໍານັກ ງານຂ້າຫລວງໃຫຍ່ຜູ້ລີ້ໄພແຫ່ງ ສະຫະປະ ຊາຊາດແລ້ວນັ້ນທ່ານ ເຄນທອງ ນວນທະ ສິງ ໂຄສົກ ກະຊວງການຕ່າງປະເທດຂອງ ລາວ ກໍ່ຢືນຢັນວ່າຊາວມົ້ງທັງ 158ຄົນ ໄດ້ພາກັນ ປ່ຽນໃຈບໍ່ຂໍໄປຕັ້ງຖິ່ນຖານໃຫມ່ ຢູ່ປະເທດທີ່ສາມ ຫາກແຕ່ໄດ້ພາກັນຂໍຢູ່ ໃນລາວ ເນື່ອງຈາກເຫັນວ່າໄດ້ຮັບການຊ່ວຍ ເຫຼືອ ແລະ ເບິ່ງແຍງຈາກທາງການລາວເປັນຢ່າງດີ ຊຶ່ງກໍ່ສອດຄ້ອງກັນກັບຄວາມເຫັນຂອງທ່ານ EniFaleomavaega ສະມາຊິກລັດຖະ ສະພາສະຫະຣັດ ທີ່ໄດ້ເດີນທາງໄປຢ້ຽມຢາມຊາວມົ້ງຢູ່ເຂດຈັດສັນໃໝ່ ບ້ານ ຜາຫຼັກ ເມືອງກາສີ ແຂວງ ວຽງຈັນ ພາຍຫຼັງທີ່ຊາວມົ້ງໄດ້ຖືກທາງການໄທສົ່ງກັບໄປລາວແລ້ວ ນັ້ນ ໂດຍທ່ານ Faleomavaega ໄດ້ຢືນຢັນທ່ານບໍ່ເຫັນການເບິ່ງແຍງທີ່ບໍ່ດີແລະ ກໍ່ບໍ່ມີການນາບຂູ່ຫລື ໃຊ້ຄວາມຮຸນແຮງກັບຊາວມົ້ງຈາກທາງການລາວແຕ່ຢ່າງໃດ ພ້ອມກັນນີ້ ທ່ານ Faleomavaega ຍັງ ໄດ້ເນັ້ນຢ້ຳອີກດ້ວຍວ່ານັບເປັນຂີດໝາຍ, ອັນດີທີ່ທາງການລາວໄດ້ປະຕິບັດຕໍ່ຊາວ ມົ້ງເປັນຢ່າງດີ ກັບທັ້ງຍັງເປັນຂີດໝາຍອັນ ດີສຳລັບການເສີມສ້າງ ການພົວພັນຮ່ວມມື ອັນດີໃນຫຼາຍໆດ້ານລະຫວ່າງສະຫາຣັດ ກັບລາວ ໃຫ້ມີໝາກຜົນຫຼາຍຂຶ້ນນັບມື້ ໂດຍບໍ່ວ່າຈະເປັນບັນຫາລະເບີດບໍ່ທັນແຕກ ຢູ່ໃນລາວ,ການເສີມຂະຫຍາຍທາງດ້ານ ການຄ້າ ແລະ ການຮ່ວມມືເພື່ອສະກັດກັ້ນບັນຫາໂລກຮ້ອນເປັນຕົ້ນ ສ່ວນທາງການລາວນັ້ນ ກໍ່ໄດ້ຢືນຢັນມາໂດຍຕະຫຼອດວ່າຈະໃຫ້ການຊ່ວຍເຫຼືອແລະ ດູ ແລຊາວມົ້ງເປັນຢ່າງດີ ໂດຍຊາວມົ້ງທຸກຄົນທີ່ຖືກທາງການໄທສົ່ງກັບຄືນໄປລາວນັ້ນ ຈະ ມີສິດທິຄືພົນລະເມືອງລາວຢ່າງຄົບຖ້ວນ ກັບທັ້ງຍັງມີສິດທິທີ່ຈະເດີນທາງໄປຕ່າງປະເທດ ເພື່ອຢ້ຽມຢາມຍາດຕິພີ່ນ້ອງໄດ້ອີກດ້ວຍ ດັງທີ່ທ່ານພໍ່ຈັດຕະວາບົວສ້ຽງ ຈຳປາພັນຮອງຫົວໜ້າກຳໃຫຍ່ເສນາທິການກອງທັບປະ ຊາຊົນລາວ ຊຶ່ງເປັນຜູ້ຮັບຜິດຊອບໃນການຮັບຮອງເອົາຊາວມົ້ງທີ່ຖືກທາງການໄທສົ່ງກັບ ຄືນໄປລາວນັ້ນ ໄດ້ຖະແຫຼງຢືນຢັນໃນຕອນໜຶ່ງວ່າ: ບັນດາຊາງມົ້ງ ໄດ້ພາກັນເດີນທາງອອກຈາກລາວ ໄປພັກອາໃສຢູ່ບ້ານຫ້ວຍນໍ້າຂາວນັບ ແຕ່ປີ2004 ດ້ວຍຫວັງວ່າ ຈະມີໂອກາດເດີນທາງໄປຕັ້ງຖິ່ນຖານໃຫມ່ຢູ່ສະຫາຣັດຄືກັບ ຊາວມົ້ງ 15 000ກວ່າຄົນທີ່ເຄີຍພັກອາໃສຢູ່ວັດຖໍ້າກະບອກ ຫາກແຕ່ພວກເຂົາເຈົ້າກໍ່ ບໍ່ມີໂອກາດດັ່ງກ່າວແລ້ວເພາະທາງການສະຫາຣັດບໍ່ມີແຜນການທີ່ຈະຮັບເອົາຊາວມົ້ງ ອີກຕໍ່ໄປ ໂດຍນັບຈາກປີ 2006ຈົນເຖິງວັນທີ່ 29 ທັນວາ 2009 ກໍ່ປາກົດວ່າ ມີຊາວ ມົ້ງທີ່ຖືກສົ່ງກັບຄືນໄປລາວທັ້ງ ໝົດ 7 761ຄົນ